CELEX: C2006/331/05
Language: sk
Date: 2006-12-30 00:00:00
Title: Vec C-374/04: Rozsudok Súdneho dvora (veľká komora) z 12. decembra 2006 [návrh na začatie prejudiciálneho konania, ktorý podal High Court of Justice (Chancery Division) – Spojené kráľovstvo] – Test Claimants in Class IV of the ACT Group Litigation/Commissioners of Inland Revenue (Sloboda usadiť sa — Voľný pohyb kapitálu — Daň z príjmov právnických osôb — Rozdelenie dividend — Daňový úver — Rozdielne zaobchádzanie s akcionármi rezidentmi a akcionármi nerezidentmi — Bilaterálne dohody o zamedzení dvojitého zdanenia)

30.12.2006   
            
            
               SK
            
            
               Úradný vestník Európskej únie
            
            
               C 331/3
            
         Rozsudok Súdneho dvora (veľká komora) z 12. decembra 2006 [návrh na začatie prejudiciálneho konania, ktorý podal High Court of Justice (Chancery Division) – Spojené kráľovstvo] – Test Claimants in Class IV of the ACT Group Litigation/Commissioners of Inland Revenue
   (Vec C-374/04) (1)
   
   (Sloboda usadiť sa - Voľný pohyb kapitálu - Daň z príjmov právnických osôb - Rozdelenie dividend - Daňový úver - Rozdielne zaobchádzanie s akcionármi rezidentmi a akcionármi nerezidentmi - Bilaterálne dohody o zamedzení dvojitého zdanenia)
   (2006/C 331/05)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   High Court of Justice (Chancery Division)
   Účastníci konania pred vnútroštátnym súdom
   
      Žalobca: Test Claimants in Class IV of the ACT Group Litigation
   
      Žalovaný: Commissioners of Inland Revenue
   Predmet veci
   Návrh na začatie prejudiciálneho konania – High Court of Justice (Chancery Division) – Vnútroštátna právna úprava dane z príjmov právnických osôb – Zrážková daň („advance corporation tax“) vzťahujúca sa na zisky rozdeľované dcérskou spoločnosťou materskej spoločnosti – Zápočet dane („tax credit“) určený na zohľadnenie predchádzajúcej zrážkovej dane – Obmedzenie práva na zápočet dane len na rezidentov a na rezidentov niektorých ďalších členských štátov, s ktorými je uzavretá dohoda proti dvojitému zdaneniu obsahujúca na tento účel doložku – Zodpovednosť členského štátu za porušenie práva Spoločenstva – Forma náhrady
   Výrok rozsudku
   
               1.
            
            
               Článkom 43 ES a 56 ES neodporuje, ak členský štát pri rozdelení dividend spoločnosťou rezidentom uvedeného štátu poskytuje spoločnostiam prijímajúcim uvedené dividendy, ktoré sú takisto rezidentmi tohto štátu, daňový úver zodpovedajúci časti dane zaplatenej spoločnosťou rozdeľujúcou vyplácané zisky, ale neposkytuje ho spoločnostiam prijímajúcim zisky, ktoré sú rezidentmi iného členského štátu a ktoré v tomto prvom štáte nie sú daňovníkmi z dôvodu týchto dividend.
            
         
               2.
            
            
               Článkom 43 ES a 56 ES neodporuje, ak členský štát nepriznáva právo na daňový úver upravené v dohode o zamedzení dvojitého zdanenia uzavretej s iným členským štátom a vzťahujúce sa na spoločnosti rezidentov posledného uvedeného štátu, ktoré prijímajú dividendy od spoločnosti rezidenta prvého štátu, aj v prospech spoločností rezidentov tretieho členského štátu, s ktorým uzavrel dohodu o zamedzení dvojitého zdanenia, ktorá neupravuje takéto právo pre spoločnosti rezidentov tohto tretieho štátu.
            
         
      (1)  Ú. v. EÚ C 273, 6.11.2004.